Indbruddene foregik på Perlevej i Bunken ved Aalbæk mellem den 18. og 20. januar. Der blev knust ruder til husene, hvor der blandt andet blev stjålet designstole, lamper og en påhængsmotor. Torsdag morgen fik politiet så anmeldelse om, at der på Trafikcenter Nord i Vangen holdt et stjålet lastvognstog. Kort tid efter kunne de anholde den 52-årige litauiske chauffør, der blev varetægtsfængslet i fire uger for tyveri og indbrud.

Referat:
En mand fra Litauen er blevet fængslet i fire uger efter flere sommerhusindbrud og tyveri af en lastvogn og en sættevogn.